บิ๊กสกล ติวเข้มสมาคมกีฬา ใช้งบให้คุ้มค่าที่สุดตามวัตถุประสงค์ 
กกท.อบรมสมาคมกีฬาแห่งประเทศไทย ในการใช้เงินกองทุน พัฒนากีฬาแห่งชาติ หลังจากปี 2560 เป็นต้นไป จะมีการพัฒนากันอย่างเต็มระบบ ภายใต้งบประมาณ 3,999,900,000 บาท ซึ่งจะครอบคลุมทั้งเงินอุดหนุน การเตรียมนักกีฬา การพัฒนาบุคลากรชนิดรอบด้าน ส่วนกีฬาเป็นเลิศแบ่งการสนับสนุนออกเป็น 2 กลุ่ม กลุ่มแรก มี 6 กีฬาความหวังเตรียมยาวไปถึงโอลิมปิก 2020 โดยกอล์ฟได้รับเงินอุดหนุนมากที่สุด 88,565,300 บาท ส่วนกลุ่มทั่วไป วอลเลย์บอล ได้รับมากกว่าใคร 79,871,000 บาท,วันที่ 27 ธ.ค.59 นายสกล วรรณพงษ์ ผู้ว่าการการกีฬาแห่งประเทศไทย (กกท.) เป็นประธานในพิธีเปิดการสัมมนา เรื่อง แนวทางการสนับสนุนงบประมาณจากกองทุนพัฒนาการกีฬาแห่งชาติ ให้แก่สมาคมกีฬาแห่งประเทศไทย 78 แห่ง ที่อาคารเฉลิมพระ-เกียรติ 7 รอบพระชนมพรรษา กกท. เมื่อวันที่ 26 ธ.ค. นายเกียรติศักดิ์ อุ่นเสียม ผู้อำนวยการฝ่ายพัฒนากีฬาเป็นเลิศ กกท. กล่าวรายงานว่า ในการ สัมมนาครั้งนี้ เพื่อให้สมาคมกีฬาแห่งประเทศไทยได้เข้าใจตรงกันในการให้การสนับสนุนงบประมาณจากกองทุนพัฒนากีฬาแห่งชาติ และนำมาปฏิบัติใช้ไปในทิศทางเดียวกัน เพื่อให้งบประมาณเพียงพอต่อการสนับสนุนและพัฒนากีฬาอย่างยั่งยืน,ผู้ว่าการ กกท. กล่าวว่า เป็นเรื่องดีที่ได้ชี้แจงให้กับสมาคมกีฬาได้รับทราบรายละเอียดแนวทางในการให้การสนับสนุนว่ามีอย่างไรบ้าง เพราะหลังจากที่มีพระราชบัญญัติ กกท. พ.ศ.2558 ในหมวดของกองทุนฯได้รับงบประมาณเพิ่มจากการเก็บภาษีเหล้าและบุหรี่ 2 เปอร์เซ็นต์ ทำให้มีเงินเพิ่มเติมเข้ามาในกองทุนฯมากขึ้นจากเดิมมีไม่แน่นอน จนในปี 2557 ที่ผ่านมา กองทุนฯเจอวิกฤติหนักมีเงินเหลือเพียง 107 ล้านบาท ทำให้การเตรียมนักกีฬาไทยพบกับปัญหาอย่างมาก แต่ในเวลานี้มีเงินในกองทุนฯเพิ่มปีละ 3,700 ล้านบาท แต่จะทำอย่างไรให้การสนับสนุนการพัฒนากีฬาให้ประสบความสำเร็จมากขึ้น โดยกองทุนฯมีหลักเกณฑ์ในการให้การสนับสนุนเช่นกัน จึงเชิญให้สมาคมกีฬาแห่งประเทศไทย ทำความเข้าใจในการขอการสนับสนุน งบประมาณเข้าใจไปในทิศทางเดียวกัน เพื่อให้การใช้งบประมาณเกิดประสิทธิภาพมากที่สุด,นายณัฐวุฒิ เรืองเวส รองผู้ว่าการ กกท. ฝ่าย กีฬาเป็นเลิศและวิทยาศาสตร์การกีฬา ในฐานะผู้จัดการกองทุนพัฒนากีฬาแห่งชาติ ชี้แจงรายละเอียดในขั้นตอนต่างๆว่า ที่ผ่านมา การให้การสนับสนุนงบประมาณจากกองทุนฯยังไม่เต็มที่ แต่ในปี 2560 นี้ กองทุนฯจะทำงานเต็มรูปแบบ ในเวลานี้กองทุนฯมีเงินเข้ามาปีละกว่า 4,000 ล้านบาท ทำให้มีรูปแบบ ในการให้การสนับสนุน ซึ่งสมาคมกีฬาแห่งประเทศไทย ต้องพร้อมที่จะรับมือกับการเปลี่ยนแปลงนี้ด้วย เพื่อให้เกิดประสิทธิภาพการพัฒนากีฬา,รองผู้ว่าการ กกท. กล่าวอีกว่า ที่ผ่านมาได้มี การหารือกับ 42 สมาคมกีฬาที่มีในกีฬาเอเชียนเกมส์ และโอลิมปิกเกมส์ เพื่อทำแผนหลักในการเตรียมนักกีฬาตลอด 4 ปี โดยการสนับสนุนแผนปฏิบัติงานและแผนการใช้จ่ายงบประมาณ 2560 จะใช้งบประมาณทั้งหมด 3,999,900,000 บาท โดยแบ่งเป็นการสนับสนุน ดังนี้ 1.การเตรียมนักกีฬาสู่ความเป็นเลิศทั้งในระดับชาติและระดับนานาชาติ 1,657,447,000 บาท 2. สมาคมกีฬาแห่งประเทศไทย 1,161,987,000 บาท (เตรียมนักกีฬาโอลิมปิกเกมส์ ครั้งที่ 32 โตเกียว 2020 ที่ญี่ปุ่น 424,100,000 บาท/พาราลิมปิกเกมส์ ครั้งที่ 16 ที่ญี่ปุ่น 55,000,000 บาท), เตรียมซีเกมส์ ครั้งที่ 29 ที่มาเลเซีย 295,000,000 บาท, กีฬาอาเซียนพาราเกมส์ ครั้งที่ 9 ที่มาเลเซีย 80,000,000 บาท, กีฬาเอเชียนเกมส์ ฤดูหนาว,ครั้งที่ 6 ที่ญี่ปุ่น 27,387,000 บาท, กีฬาอินดอร์มาเชียลอาร์ต ที่เติร์กเมนิสถาน 30,000,000 บาท,สำหรับงบประมาณปี 2560 ที่จัดสรรให้สมาคมกลุ่มเป้าหมายในการเตรียมนักกีฬาโอลิมปิกเกมส์ 2020 รวม 6 ชนิดกีฬา ได้แก่ กอล์ฟ 88,565,300 บาท, เทควันโด 41,810,700 บาท, แบดมินตัน 51,579,200 บาท, มวยสากล 49,123,000 บาท, ยกน้ำหนัก 68,611,550 บาท, ยิงเป้าบิน 24,467,300 บาท ส่วนกลุ่มทั่วไป ได้รับการสนับสนุนมากที่สุด ดังนี้ วอลเลย์บอล 79,871,000 บาท, ฟุตบอล 74,478,903 บาท, จักรยาน 62,304,863 บาท, ฮอกกี้ 48,611,582 บาท, ตะกร้อ 45,707,207 บาท, กรีฑา 44,694,611 บาท, ว่ายน้ำ 41,384,467 บาท, ยิมนาสติก 37,932,845 บาท ทั้งนี้อยู่ระหว่างรอกระทรวงการคลังพิจารณาอีกครั้ง ก่อนอนุมัติใช้ต่อไป,แม้จะได้รับงบประมาณสนับสนุนมากขึ้นแต่ในปี 2560-2561 คงเป็นช่วงของการลงทุนก่อน จะยังไม่เห็นผลการพัฒนากีฬาที่เป็นรูปธรรมมากนัก แต่จะหวังผลได้ในช่วงปีที่ 2562-2563 มากกว่า ในช่วงแรกผลที่วงการกีฬาจะได้รับคือ 1.นักกีฬาจะได้รับโอกาสในการตระเวนแข่งขันมากขึ้น มีประสบการณ์และนำมาพัฒนาในระยะยาว 2.จะมี นักกีฬาดาวรุ่งหน้าใหม่เกิดขึ้น นายณัฐวุฒิกล่าว
กกท.อบรมสมาคมกีฬาแห่งประเทศไทย ในการใช้เงินกองทุน พัฒนากีฬาแห่งชาติ หลังจากปี 2560 เป็นต้นไป จะมีการพัฒนากันอย่างเต็มระบบ ภายใต้งบประมาณ 3,999,900,000 บาท
สกล วรรณพงษ์,ผู้ว่าการการกีฬาแห่งประเทศไทย,แนวทางการสนับสนุนงบประมาณ,กองทุนพัฒนาการกีฬาแห่งชาติ,สมาคมกีฬาแห่งประเทศไทย